UZNESENIE VLÁDY SLOVENSKEJ REPUBLIKY
č. 666
z 11. júla 2001

k návrhu Dohody medzi vládou Slovenskej republiky a vládou Českej republiky o vzájomnej výpomoci poľnohospodárskych subjektov poľnohospodárskou technikou

Číslo materiálu:	4994/2001	
Predkladateľ:	minister pôdohospodárstva 	
Vláda
A.	súhlasí
A.1.	s uzavretím dohody medzi vládou Slovenskej republiky a vládou Českej republiky o vzájomnej výpomoci poľnohospodárskych subjektov poľnohospodárskou  technikou (ďalej len „dohoda“),
A.2.	s tým, že jej dohoda nebude po podpise znovu predložená,
A.3.	s predbežným vykonávaním dohody odo dňa jej podpisu;
B.	splnomocňuje
ministra pôdohospodárstva
a ako alternáta veľvyslanca SR v ČR
B.1.	na podpis dohody;
C.	ukladá
ministrovi pôdohospodárstva
C.1.	požiadať ministra zahraničných vecí vykonať opatrenia spojené s nadobudnutím platnosti zmluvy,
C.2.	požiadať ministra zahraničných vecí zabezpečiť uverejnenie dohody v Zbierke zákonov SR,
C.3.	zabezpečiť vykonávanie dohody po nadobudnutí jej platnosti.
Vykonajú:	minister pôdohospodárstva
minister zahraničných vecí